শবেবরাতের সরকারি ছুটির তারিখ পরিবর্তন করা হয়েছে। নতুন সূচি অনুযায়ী আগামী ১৭ জুলাইয়ের পরিবর্তে ১৮ জুলাই সরকারি ছুটি থাকবে। জনপ্রশাসন মন্ত্রণালয়ের এক বিজ্ঞপ্তিতে সোমবার এ ছুটির তারিখ পরিবর্তন করা হয়। -বিডিনিউজ এতে বলা হয়, গত ২ জুলাই জাতীয় চাঁদ দেখা কমিটির সভার সিদ্ধান্ত অনুযায়ী আগামী ১৭ জুলাই দিবাগত রাতে  শব-ই-বরাত পালিত হবে। এজন্য ১৭ জুলাইয়ের পরিবর্তে পরদিন ১৮ জুলাই সোমবার সরকারি ছুটি থাকবে।